als_Latn dik_Latn sag_Latn
Hotel Dajti do ti nënshtrohet rikonstruksionit dhe kësaj godine do ti kthehet madhështia e dikurshme.
Do të duhen tre vite për rikonstruksionin e Hotel Dajtit, që do të përdoret si ambient për ushtrimin e aktivitetit për punonjësit e Bankës së Shqipërisë, e cila e ka në pronësi.
Hotel Dajti u ble nga BSH në kohën kur Ardian Fullani ishte Guvernatori i Bankës në vlerën, katër miliard e njëqind e dyzetetetë milionë e katërqind mijë lekë.
Kati i parë i saj do të ruajë të njëjtat ambiente funksionale si dikur në shërbim të qytetarëve dhe të hapura për publikun.
Ndërsa pjesa tjetër e godinës, do të përshtatet në funksion të veprimtarisë së Bankës së Shqipërisë.
BSH thotë se do ti rikthehen të gjitha vlerave historike e kulturore që kjo ndërtesë ruan në memorien e kryeqytetit.
Një histori e shkurtër mbi ndërtimin e Hotel Dajtit
E ndërtuar rreth viteve 30, nga Gherardo Bosio, një arkitekt fiorentinas i shkollës së racionalizmit të shekullit XX, dhe e dizenjuar në detaje nga Gio Ponti, i konsideruar si babai i dizajnit modern evropian, ndërtesa ndahet në një distancë shumë të shkurtër me godinën qendrore të Bankës së Shqipërisë.
Me sipërfaqen e saj të madhe dhe vendndodhjen fizike, ajo plotëson kërkesat e Bankës së Shqipërisë për zgjerimin e strukturës, si dhe do ti vijë më së miri në ndihmë angazhimit të saj për të qenë transparente, e hapur dhe sa më afër publikut.
Nga këndvështrimi historik, hotel Dajti për qytetarët e Tiranës ka qenë një nga veprat më të spikatura dhe njëkohësisht më të lakmuara.
Eleganca, pajimet dhe mobilimet e hotelit ishin të një niveli të veçantë, në përputhje me rangun e tij. Në planin rajonal, kjo ndërtesë është vlerësuar për shumë kohë si hoteli më modern i Ballkanit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn